**2.számú melléklet**

**Balatonszentgyörgy Község Önkormányzata Képviselő-testületének Balatonszentgyörgy Község Helyi Építési Szabályzatáról szóló
5/2007./III.1./sz. rendeletéhez**

 **A növényzet telepítésére vonatkozó előírások.**

1./ A legkisebb ültetési (telepítés) távolság az ingatlan határától :

1. belterületen és külterületeknek a kertterületre (MK) és beépítésre szánt területnek minősített területek belső részén :
* szőlő, valamint 3 m-nél magasabbra nem növő gyümölcs- és egyéb bokor (élő sövény) esetén 0,50 m,
* 3 m-nél magasabbra nem növő gyümölcs és egyéb fa esetén 1,0 m,
* 3 méternél magasabbra növő gyümölcs- és egyéb fa, valamint gyümölcs- és egyéb bokor (élő sövény) esetén 2,0 m,

b) külterületen a kertterületen, és beépítésre szánt területen kívül eső részén :

* gyümölcsfa iskolai nevelés alatt álló növény, továbbá szőlő, köszméte, ribizke és málnabokor esetén 0,80 m,
* minden egyéb gyümölcsbokor (mogyoró) stb.) esetében 2,0 m,
* birs, naspolya, birsalanyra oltott körtefa esetén 2,5 m,
* törpealanyra oltott almafa, továbbá meggy-, szilva- és mandulafa esetén 3,5 m,
* vadalanyra oltott alma- és körtefa, továbbá kajszi fa esetén 4,0 m,
* cseresznyefa esetén 5,0 m
* dió- és gesztenyefa, továbbá minden fel nem sorolt gyümölcsfa esetében 8,0 m,

c) külterületnek kertterületen és beépítésre szánt területen kívüli részén, amennyiben a szomszédos földterület szőlő, gyümölcsös vagy kertterület, szőlőt és gyümölcsfát a b) pontban foglalt ültetési távolságok megtartásával, egyéb bokrot vagy fát az alábbi ültetési távolságok megtartásával lehet ültetni :

* 1 m-nél magasabbra nem növő bokor (élő sövény) esetén 0,80 m
* 2 m-nél magasabbra nem növő bokor (élő sövény) esetében 1,2 m
* 2 m-nél magasabbra növő bokor (élő sövény) esetében 2,0 m
* fa esetében 8,0 m

2./ Közút és vasút területén – szőlőtől, gyümölcsöstől, kertterülettől és beépítésre szánt területtől – minden gyümölcs- és egyéb fát, valamint bokrot, legalább 1,5 m, 3 m-nél magasabbra növő gyümölcsfát legalább 2,5 m távolságra szabad ültetni (telepíteni).